title: Vueitre
text: Falconiformes
   Accipitridae
   Ciconiiformes
   Cathartidae
  
  Es vueitres u vultres son aus carnuceras que pueden trobar-sen per totz es continents, fueras d'en Oceanía y l'Antarctida. En Aragón, o nombre de vueitre s'emplega més que més ta la especie Gyps fulvus, d'a familia d'es accipitridos.
  
  Una d'as caracteristicas particulars de muitos vueitres ye a suya capeza pelata, sin plumache, probablement debito a que una capeza con plumas s'emporcaría con sangre y altros fluidos en introducir-la adintro d'es carnuzos d'animals grans y sería dificil de mantener-la limpia.
  
  Tamien gosan estar aus de notable grandaria. Per ixo han a menister de trobar bolsas d'aire calient ta elevar-se. A més, no volan a gran velocidat ni baten guaire as alas.
  
  Clasificacion 
  Per un regular, es vueitres se clasifican en dos grupos: 
   Es vueitres d'o viello mundo, esparditos per Africa, Asia y Europa, que perteneixen a la familia d'es accipitridos, que tamién inclui as alicas y es azors. Troban carnuzos mientres volan gracias a la suya buena vista.
   Es vueitres d'o nuevo mundo y es cóndors, esparditos per as Americas, no se troban emparentatos con a familia d'es accipitridos; perteneixen a la familia d'es catartidos, que bells autors clasifican adintro d'es ciconiiformes. Cuentan con un sobrebuen sentito de l'olfacto, poco usual en un animal carnucero.
  
  As semellanzas entre es dos grupos son debitas a una evolucion converchent més que no a una relación amanata.
  
  Referencias
  
  Vinclos externos 
   Videos de vueitres en a Internet Bird Collection (Coleccion d'Aus en Internet)
  
  Aves carnuceras
  Falconiformes
  Aus presents en Aragón